III. évf. 37. szám **Évközi 23. vasárnap** 2016. szeptember 4.

**Hálaadó zarándoklat a váci Hétkápolna búcsújára**

A Vác-Hétkápolnai Szűz Mária nevének szentelt kegyhely búcsúja 2016. szeptember 17-18-án lesz. A gyalogos zarándoklat 15-én reggel 8 órakor indul a mátraverebélyi kegytemplom elől. A zarándoklat útvonala:

* 2016. szeptember 15: Mátraverebély-Tar-Pásztó-Kozárd-Ecseg-Buják
* 2016. szeptember 16: Buják-Bér-***Bercel***-Galgaguta-Nógrádsáp-Nézsa
* 2016. szeptember 17: Nézsa-Keszeg-Kosd-Vác

A búcsú programja:

**2016. szeptember 17. (szombat)**

17:00 Fatimai ájtatosság 18:00 Szentmise (Dr. Varga Lajos segédpüspök) 19:30 Szűz Mária köszöntők a Kegytemplomban 20:00 Énekelt vesperás (Premontrei Kántorátus és Szkóla) 20:45 Szűz Mária köszöntők és virrasztás 22:00 Gyertyás rózsafüzér a kápolnák mentén 24:00 Újmise (Ecseri Pál újmisés atya) 01:00 Virrasztás a Kegytemplomban reggelig

**2016. szeptember 18. (vasárnap)**

08:00 Szentmise 09:00 Ünnepi körmenet a Székesegyháztól, közben nemzetiségi rózsafüzér a szabadtéri oltárnál 10:00 Szentmise (Dr. Beer Miklós megyéspüspök) 17:00 Latin nyelvű Szentmise a római szertartás rendkívüli formájában (Dr. Varga Lajos segédpüspök)

A zarándoklattal kapcsolatosan a szervezőnél, Farmosi Gabriellánál (06 70341 27 85), illetve Romhányinénál érdeklődhetnek ( 06 30 943 61 07)

**Ferenc pápa új dikasztériumot hozott létre**

Augusztus 31-én, szerdán közzétették Ferenc pápa „Humanam progressionem” kezdetű motu proprióját, amellyel a Szentatya Átfogó Emberi Fejlődés Előmozdításának Dikasztériuma néven új hivatalt állított fel, melynek prefektusává Peter Turkson ghánai bíborost nevezte ki.

Az új dikasztérium 2017. január elsejével az Igazságosság és Béke Pápai Tanácsa, a „Cor Unum” Pápai Tanács, az Elvándorlók és Úton Lévők Lelkipásztori Gondozásának Pápai Tanácsa, valamint az Egészségügyi Dolgozók Lelkipásztori Gondozásának Pápai Tanácsa egyesüléséből jön létre. Ezzel a dátummal az említett négy dikasztérium megszűnik, és hatályukat vesztik II. János Pál pápa 1988-ban közzétett Pastor bonus kezdetű apostoli konstitúciójának 142–153. terjedő pontjai. Az új dikasztérium egyik tagozata kifejezetten a menekültekkel és migránsokkal foglalkozik majd, és „ad tempus”, vagyis „egy időre” közvetlenül a pápa vezetése alatt működik, hangsúlyozva a Szentatyának a menekültek és migránsok helyzete iránti különleges figyelmét.

„Az egyház egész létében és működésében arra hivatott, hogy az evangélium fényében előmozdítsa az ember teljes fejlődését. Ez a fejlődés az igazságosság, a béke és a teremtett világ megóvása felbecsülhetetlen javainak gondozása révén valósul meg” – írja Ferenc pápa a motu proprióban.

Az új dikasztérium „különösen illetékes lesz azokban a kérdésekben, amelyek a migrációra, a szükséget szenvedőkre, a betegekre és a kirekesztettekre, a társadalom peremére szorultakra, a fegyveres konfliktusok és természeti katasztrófák áldozataira, a bebörtönzöttekre, a munkanélküliekre, valamint a rabszolgaság bármely formájának, illetve kínzásoknak az áldozataira, továbbá a méltóságukban veszélyeztetett egyéb személyekre vonatkoznak”.

Ezen túl foglalkozik majd az emberi jogokkal, különös tekintettel a munkával kapcsolatos jogokra, beleértve a kiskorúakét is, valamint az emberkereskedelemmel, a halálbüntetéssel és a leszereléssel.

Ebből a célból az új dikasztérium felkínálja együttműködését a helyi egyházakkal, elősegíti és koordinálja a katolikus intézmények kezdeményezéseit, és kapcsolatot tarthat fenn olyan társulatokkal, intézetekkel és nem kormányzati szervezetekkel a katolikus egyházon kívül is, amelyek az igazságosság és a béke előmozdítása mellett kötelezték el magukat.

A dikasztérium arra kapott meghívást, hogy elmélyítse az egyház társadalmi tanítását annak érdekében, hogy „az széles körben elterjedjen, és a gyakorlatban megvalósuljon, továbbá hogy a társadalmi, gazdasági és politikai kapcsolatokat egyre inkább hassa át az evangélium lelkülete”.

A dikasztériumon belül létrehozzák a Karitatív Bizottságot, az Ökológiai Bizottságot és az Egészségügyi Dolgozók Bizottságát, amelynek elnöke a dikasztérium prefektusa, aki egyben a Caritas Internationalis illetékese is a statútumok értelmében.

Az új testület magára vállalja a Szentszék illetékességeit nemzetközi karitatív társulatok felállítása és felügyelete terén, valamint a hasonló célokból létrehozott pénzalapokra vonatkozóan is.

*/Magyar Kurír/*

HIRDETÉSEK

Bercelen a 3. csoport takarít.

2016.09.09 H 17:00 Szentmise a Szécsénkei Templomban

 17:00 Szentségimádás a Galgagutai Templomban

2016.09.07. Sz 17:00 Kisboldogasszony vigíliai szentmise a Becskei Templomban

 18:00 Szentségimádás a Berceli Templomban

2016.09.08. Cs 17:00 Kisboldogasszony Szentmise a Berceli Templomban, szentségimádás

2016.09.09. P 17:00 Szentmise a Berceli Templomban

2016.09.10. Sz 10:00 *Vanyarci Haluskafesztivál* megnyitó, 11:00 Váci Ifjúsági Fúvószenekar Koncertje,12:00 Folklór műsor 18:00 Eredményhirdetés

 15:00 Szentmise a Vanyarci Templomban

 17:00 Szentmise a Berceli Templomban *Prontvai Martin keresztelése, +Mravik Pál, szülők és összes elhuny családtag lelki üdvéért*

**2016.09.11. V** **8:30 Szentmise a Berceli Templomban**

 **10:30 Veni Sancte Szentmise a Becskei Templomban**

 **10:30 Igeliturgia a Galgagutai Templomban**

 **12:00 Veni Sancte Szentmise a Szécsénkei Templomban**

 **12:00 Igeliturgia a Nógrádkövesdi Templomban**

 15:00 Keresztút a Berceli Kálváriánál (Szeretettel várunk mindenkit!)

2016.09.13. K 15:00-18:00 ***Véradás*** Bercelen a Szent Miklós Közösségi Házban

2016.09.16-17. Katolikus Társadalmi Napok (részletek: [www.kattars.hu](http://www.kattars.hu) ) „Neked, nekem, mindenkinek. Minden keresztény és nem keresztény, jó szándékú embernek, hogy e néhány nap keretében megismerje a Katolikus Egyház társadalomról szóló tanítását, felfedezze a tanítás időszerűségét, bölcsességét, benne egy másfajta életvezetés szépségét, lehetőségét. Döbbentse rá az érdeklődőket a fogyasztói társadalom ellentmondásaira, mutasson példát, segítse a zsákutcában lévőket a helyes irány megtalálásában.”

2016.09.16. P 13:00 ***Gyalogos zarándokok érkezése*** a Berceli Templomba, majd agapé a Szent Miklós Közösségi Házban

2016.09.17. Szo *Bercel Szüreti fesztivál*, 13:00 Ünnepélyes megnyitó, majd kulturális műsorok. Az elmúlt évekhez hasonlóan a Szent Miklós Közösségi Háznál is megáll a szüreti.

Szeretnénk idén is vendégül látni a gyalogos zarándoklaton és a szüreti felvonuláson résztvevőket, amihez szeretettel várunk süteményeket, üdítőket a közösségi házban 2016.09.16. péntek 16:00-ig.

2016.09.17. 16:30 Agócs Gábor és Hevér Boglárka házasságkötése a Szécsénkei Templomban

2016.10.6-8 Szorgos ősz, 72 óra kompromisszumok nélkül (Segítsünk!)

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005